Entombed

Οι Entombed ήταν σουηδικό death metal συγκρότημα, το οποίο δημιουργήθηκε στη Στοκχόλμη το 1987 από τον τραγουδιστή και ντράμερ Νίκε Άντερσον και τον κιθαρίστα Άλεξ Χέλιντ, με την ονομασία Nihilist. 

Βιογραφία
Οι Entmobed προήλθαν από τους Nihilist, οι οποίοι αποτελούνταν από τον Νίκε Άντερσον στα τύμπανα, τον Άλεξ Χέλιντ και τον Ουλφ Γκεντερλούντ στις κιθάρες, τον Τζόνι Χέντλουντ στο μπάσο και τον Λαρς Γκόραν Πετρόφ στα φωνητικά.Nihilist - Encyclopaedia Metallum: The Metal Archives Τον Μάρτιο του 1988, ηχογράφησαν το πρώτο τους ντέμο με τίτλο "Premature Autopsy", στο "Studio Z" της Στοκχόλμης. Ακολούθησε το "Only Shreds Remain" τον Δεκέμβριο του ίδιου έτους και το συγκρότημα περιόδευσε σε διάφορα κλαμπ της Σουηδίας. Ο δημοσιογράφος Τζον Κρίστιανσεν προσκάλεσε το συγκρότημα να συμμετάσχει στη split κυκλοφορία με τους Paradise Lost, Carcass και Bolt Thrower μέσω της νεοσύστατης εταιρείας του "Head Not Found", αλλά παρά την ηχογράφηση του κομματιού "Morbid Devourment", ο δίσκος δεν εκδόθηκε ποτέ.Entombed-Morbid Devourment - YouTube

Ο Χέντλουντ αποχώρησε μετά την ηχογράφηση του ντέμο "Drowned", τον Αύγουστο του 1989, με τα εναπομείναντα μέλη του συγκροτήματος να σχηματίζουν τους Entombed με τον Νταβίντ Μπλόμκβιστ στο μπάσο.Nihilist (2) / Entombed - Drowned (CD) at Discogs Η νέα σύνθεση ηχογράφησε το ντέμο "But Life Goes On" στις 23 Σεπτεμβρίου 1989, το συγκρότημα υπέγραψε στην "Earache Records" και ηχογράφησαν το πρώτο τους άλμπουμ στα τέλη της χρονιάς, με τους Ούφε Σέντερλουντ και Νίκε Άντερσον να μοιράζονται τα καθήκοντα του μπάσου.Entombed - But Life Goes On - Encyclopaedia Metallum Ο δίσκος με τίτλο "Left Hand Path" κυκλοφόρησε τον Ιούνιο του 1990 και αμέσως μετά έγινε μέλος των Entombed ο μπασίστας Λαρς Ρόζενμπεργκ.Entombed - Left Hand Path (album review 2) | Sputnikmusic

Το 1991, ο Πετρόφ απολύθηκε μετά από διαφωνίες που είχε με τα υπόλοιπα μέλη του σχήματος, με τον Όρβαρ Σέρφστρεμ να αναλαμβάνει τα φωνητικά για το ΕΡ "Crawl" και τον Τζόνι Ντόρντεβιτς να αναλαμβάνει ρόλο μόνιμου τραγουδιστή στη συνέχεια.Orvar Säfström sjunger med Entombed - Aftonbladet Ο δεύτερος τους δίσκος με τίτλο "Clandestine" κυκλοφόρησε το Νοέμβριο της ίδιας χρονιάς και έφθασε στο # 14 των τσαρτ της πατρίδας τους και το # 58 στη Μεγάλη Βρετανία.Entombed - Clandestine - MetalReviews Ακολούθησε το ΕΡ "Stranger Aeons" το καλοκαίρι του 1992, πριν αποχωρήσει ο Ντόρντεβιτς και επιστρέψει ο Πετρόφ.Entombed - Stranger Aeons (CD) at Discogs

Το φθινόπωρο του 1992, το συγκρότημα συμμετείχε στην περιοδεία "Gods Of Grind" μαζί με τους Unleashed και τους Morbid Angel. Έναν χρόνο αργότερα, κυκλοφόρησε το "Wolverine Blues", σηματοδοτώντας μία αλλαγή από το death metal των πρώτων τους δίσκων στο μουσικό ύφος που ονομάστηκε Death n' Roll. Η επιτυχία του δίσκου έφερε νέους οπαδούς στο συγκρότημα, αφού ανέβηκε στη δεύτερη θέση των σουηδικών τσαρτ. Το 1994, οι Entombed περιόδευσαν στην Ευρώπη ανοίγοντας τις εμφανίσεις των Napalm Death,Napalm Death+Entombed-backstage Zagreb 1994 pt1.avi αλλά κατά τη βορειοαμερικανική τους περιοδεία αναγκάστηκαν να παίζουν ως τρίο, λόγω απώλειας του διαβατηρίου του Πετρόφ, που κλάπηκε κατά τη συναυλία τους στο Κλίβελαντ.

Το 1994, το σινγκλ "Out of Hand" αποτέλεσε τη μοναδική κυκλοφορία του συγκροτήματος, με διασκευές στους Kiss και τους Repulsion.Entombed - Out Of Hand (CD) at Discogs Την επόμενη χρονιά, ο μπασίστας Γιόργκεν Σάντστρομ αντικατέστησε τον Ρόζενμπεργκ, ο οποίος αποχώρησε για να γίνει μέλος των Therion. Το συγκρότημα υπέγραψε στην "East West",  η οποία ήλθε σε συμφωνία με τη "Music For Nations" για το "DCLXVI: To Ride Shoot Straight and Speak the Truth" του 1997, το οποίο έφθασε στο # 7 στη Σουηδία και το Top-20 στη Φινλανδία.To Ride, Shoot Straight And Speak The Truth - Discogs Η ειδική έκδοση του δίσκου κυκλοφόρησε μαζί με το ΕΡ "Family Favourites", το οποίο περιείχε τις διασκευές τους στο "Under The Sun" των Black Sabbath, το "Bursting Out" των Venom, το "21st Century Schizoid Man" των King Crimson και το "Kick Out The Jams" των MC5.Family Favourites by Entombed (Bootleg)

Το 1997, συμμετείχαν στην ευρωπαϊκή περιοδεία "Full Of Hate" μαζί με ονόματα όπως οι Obituary, Death, Neurosis, κ.α.,METALLIAN - Entombed ενώ τον Σεπτέμβριο της ίδιας χρονιάς εμφανίζονταν ως πρώτο όνομα στη Μεγάλη Βρετανία, με τους Neurosis και τους Breech να ανοίγουν τις εμφανίσεις τους. Στις αρχές του 1998, ο ντράμερ Πέτερ Στιάρνβιντ έγινε μέλος των Entombed και περιόδευσαν στη Βόρεια Αμερική,Drummerszone artists - Peter "Flinta" Stjärnvind ενώ το Νοέμβριο της ίδιας χρονιάς κυκλοφόρησαν το άλμπουμ "Same Difference", με πολύ μικρή εμπορική επιτυχία.Entombed - Same Difference (album review ) | Sputnikmusic

Η μικρή ανταπόκριση που έλαβαν από την τελευταία τους κυκλοφορία, τους οδήγησε στην επιστροφή στον αρχικό τους ήχο, με πρώτη τους ηχογράφηση το ΕΡ "Black Juju", το οποίο εκδόθηκε το Νοέμβριο του 1999 μέσω της "Man's Ruin Records", αποτελούμενο από διασκευές στους Captain Beyond, Alice Cooper, Hey On Glue, Twisted Sister, Jerry's Kids, Bob Dylan και The Dwarves.Entombed - Black Juju - Encyclopaedia Metallum Ακολούθησε ο δίσκος "Uprising" τον Μάρτιο του 2000, με πολύ κακή παραγωγή από τον μηχανικό ήχου Νίκο Έλγκστραντ και την επανεκτέλεση του ομώνυμου κομματιού από το "Left Hand Path" με τον τίτλο "Say It In Slugs".Entombed - Uprising (album review ) | Sputnikmusic

Το "Morning Star" του 2001 επανέφερε τους Entombed στο αρχικό τους death metal βελτιώνοντας τις πωλήσεις τους, με τον δίσκο να ανεβαίνει στο # 41 στα τσαρτ της πατρίδας τους.Entombed - Morning Star - MetalReviews Στις αρχές της επόμενης χρονιάς, έδωσαν μία σειρά συναυλιών, με την ονομασία "Unreal Estate", στο "Royal Opera Hall" της Στοκχόλμης, συνοδευόμενοι επί σκηνής από έναν δεκάχρονο ηθοποιό και ένα μπαλέτο. Οι εμφανίσεις αυτές ηχογραφήθηκαν και κυκλοφόρησαν στο άλμπουμ "Unreal Estate", τον Φεβρουάριο του 2005.Entombed - Unreal Estate - Encyclopaedia Metallum Το Νοέμβριο του 2002, η "Music for Nations" κυκλοφόρησε τη διπλή συλλογή "Sons of Satan Praise the Lord", με όλες τις διασκευές που είχε ηχογραφήσει μέχρι τότε το συγκρότημα.Entombed - Sons Of Satan Praise The Lord (CD) at Discogs

Τον Μάιο του 2003, κυκλοφόρησαν τον δίσκο "Inferno" σε παραγωγή του Πέλε Γκούνερφελντ,Entombed - Inferno review - Metal Storm φθάνοντας στο # 21 στη Σουηδία και περιοδεύοντας στην Ευρώπη με support από τους Nine και Disfear, πριν συνεχίσουν στα τέλη της χρονιάς στις Ηνωμένες Πολιτείες ανοίγοντας τις εμφανίσεις του King Diamond.KING DIAMOND, ENTOMBED: More North American Tour Dates Announced Παρ' όλα αυτά, δύο εμφανίσεις τους στον Καναδά ακυρώθηκαν λόγω προβλήματος υγείας του Στιάρνβιντ.ENTOMBED Explain Canadian Cancellations

Τον Ιανουάριο του 2004, ο Γιόργκεν Σάντστρομ αποχώρησε, με τον Νίκο Έλγκστραντ να παίρνει τη θέση του και το συγκρότημα να αναβάλει την προγραμματισμένη αμερικάνικη περιοδεία του λόγω προβλήματος με τη βίζα του Έλγκστραντ.Nico Elgstrand - Encyclopaedia Metallum: The Metal Archives Τον Απρίλιο της ίδιας χρονιάς, οι Entombed περιόδευσαν στην Αυστραλία, με τους Daysend να ανοίγουν τις εμφανίσεις τους,Entombed To Tour Australia In April - Blabbermouth.net ενώ την επόμενη χρονιά συνέχισαν στη Βόρεια Αμερική με τους Crowbar, Pro-Pain και The Mighty Nimbus.ENTOMBED, CROWBAR, PRO-PAIN, THE MIGHTY NIMBUS To Team Up For U.S. Tour Τον Ιούλιο του 2005 εμφανίστηκαν στο "Peace And Love festival" του Μπορλένγκε της Σουηδίας και δύο μήνες αργότερα, ο Σέντερλουντ αποχώρησε από το συγκρότημα, με τον Όλε Ντάλστεντ να τον αντικαθιστά.THE HAUNTED, ENTOMBED, HARDCORE SUPERSTAR Confirmed For Sweden's PEACE & LOVE Festival

Στις 6 Ιουνίου 2006, κυκλοφόρησαν το ΕΡ "When in Sodom",Entombed - When In Sodom (CD) at Discogs ακολουθούμενο από το άλμπουμ "Serpent Saints – The Ten Amendments", το οποίο ανέβηκε στην τρίτη θέση των σουηδικών τσαρτ.Entombed - Serpent Saints - The Ten Amendments Ο δίσκος αυτός, σηματοδότησε την επιστροφή τους στον ήχο των πρώτων δύο άλμπουμ τους.

Τον Σεπτέμβριο του 2013, υπέγραψαν στην "Century Media" και ανακοίνωσαν την κυκλοφορία του δέκατου στούντιο άλμπουμ τους με τίτλο "Back to the Front".Album Review: ENTOMBED A.D. Back to the Front Την ίδια περίοδο, έγινε γνωστό ότι ο Άλεξ Χέλιντ δεν είναι πλέον μέλος του συγκροτήματος και η κυκλοφορία του άλμπουμ αναβλήθηκε.Entombed – interview avec Lars Goran Petrov Στις αρχές του 2014, το συγκρότημα διαλύθηκε, με τους Πετρόφ, Ντάλστεντ, Έλγκστραντ και Μπραντ να σχηματίζουν τους Entombed A.D. και να κυκλοφορούν το "Back to the Front" μέσω της "Century Media" στις 5 Αυγούστου 2014, φθάνοντας στο # 5 στη Φινλανδία.Entombed A.D. - Encyclopaedia Metallum: The Metal Archives

Δισκογραφία
Στούντιο ηχογραφήσεις
ΈτοςΆλμπουμΣουηδίαswedishcharts.com - Discography Entombed 1990  Left Hand Path  44 1991  Clandestine  14 1993  Wolverine Blues  2 1997  DCLXVI: To Ride Shoot Straight and Speak the Truth  7 1998  Same Difference  52 2000  Uprising  55 2001  Morning Star  41 2003  Inferno  21 2007  Serpent Saints – The Ten Amendments  3

Ζωντανές ηχογραφήσεις
 Monkey Puss (Live in London) (1999)
 Unreal Estate (2005)

Συλλογές
 Entombed (1997)
 Sons of Satan Praise the Lord (2002)ΕΡ
 Crawl (1991)
 Stranger Aeons (1992)
 Hollowman (1993)
 Wreckage (1997)
 Black Juju (1999)
 When in Sodom (2006)

Παραπομπές

Πηγές

 Entombed | Music Biography, Streaming Radio and Discography | Allmusic
 Entombed - Earache Records
 Entombed - Biography - Metal Storm
 Entombed - Encyclopaedia Metallum: The Metal Archives

Κατηγορία:Σουηδικά death metal συγκροτήματα
Κατηγορία:Μουσικά τρίο